AJUDES DE MOBILITAT PER A FORMACIÓ I DOCÈNCIA DEL PROFESSORAT EXTERN I PERSONAL VOLUNTARI DE LA UNIVERSITAT PERMANENT DE LA UNIVERSITAT D'ALACANT DURANT EL CURS 2024-25 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55285)
  + [Valencià](/va/acuerdo/55994)






Selector de idioma

Leer

* [Español](/es/acuerdo/55848)
* [Valencià](/va/acuerdo/55208)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES DE MOBILITAT PER A FORMACIÓ I DOCÈNCIA DEL PROFESSORAT EXTERN I PERSONAL VOLUNTARI DE LA UNIVERSITAT PERMANENT DE LA UNIVERSITAT D'ALACANT DURANT EL CURS 2024-25[Butlletí Oficial Universitat d'Alacant](/ca/Publicacion)
=================================================================================================================================================================================================================================

Secretaria General

Butlletí Oficial Universitat d'Alacant





AJUDES DE MOBILITAT PER A FORMACIÓ I DOCÈNCIA DEL PROFESSORAT EXTERN I PERSONAL VOLUNTARI DE LA UNIVERSITAT PERMANENT DE LA UNIVERSITAT D'ALACANT DURANT EL CURS 2024-25

Data d'aprovació
:   22/01/2025

Data de publicació
:   23/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55998)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55838)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55792)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES DE MOBILITAT PER A FORMACIÓ I DOCÈNCIA DEL PROFESSORAT EXTERN I PERSONAL VOLUNTARI DE LA UNIVERSITAT PERMANENT DE LA UNIVERSITAT D'ALACANT DURANT EL CURS 2024-25&url=https://www.boua.ua.es/va/acuerdo/55458)

**Títol:** AJUDES DE MOBILITAT PER A FORMACIÓ I DOCÈNCIA DEL PROFESSORAT EXTERN I PERSONAL VOLUNTARI DE LA UNIVERSITAT PERMANENT DE LA UNIVERSITAT D'ALACANT DURANT EL CURS 2024-25

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 22 de gener de 2025

AJUDES DE MOBILITAT PER A FORMACIÓ I DOCÈNCIA DEL PROFESSORAT EXTERN I PERSONAL VOLUNTARI DE LA UNIVERSITAT PERMANENT DE LA UNIVERSITAT D'ALACANT DURANT EL CURS 2024-25

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'ajudes per a la realització d'estades de mobilitat per al professorat extern i el personal voluntari de la Universitat Permanent de la Universitat d'Alacant (d'ara en avant UPUA), en el marc del Programa Erasmus+, acció KA121 durant el curs acadèmic 2024-25.

Per mitjà d'este programa, el professorat extern i el personal voluntari de la UPUA podran realitzar activitats d'aprenentatge per observació, estades d'ensenyament o formació, i cursos de formació en institucions europees amb les quals la UPUA subscriga acords de mobilitat en el marc del programa Erasmus+ acció KA121.

Els propòsits de les ajudes de mobilitat són:

·         fomentar la internacionalització del seu personal,

·         afavorir l'aprenentatge al llarg de la vida laboral del personal,

·         facilitar l'aprenentatge de bones pràctiques i l'intercanvi de coneixements tècnics i experiències sobre mètodes de treball amb les institucions sòcies,

·         compartir el coneixement i l'experiència de les unitats homòlogues d'altres països amb el personal de la UPUA que no accedeix a les mobilitats,

·         reforçar els vincles entre les institucions d'educació de persones adultes amb les quals es mantenen acords bilaterals, i

·         adquirir coneixements i habilitats relacionades amb els objectius específics del programa de mobilitat de la UPUA: sensibilització sobre la discapacitat i ús de recursos inclusius; reducció de la bretxa digital i ús de les TIC; establiment de ponts entre cultures i països europeus; i lluita contra la discriminació per raó d'edat.

2. Requisits de les persones beneficiàries

Podran obtenir esta ajuda el personal que:

·         Impartisca docència com a professorat extern en el programa Diploma Sènior de la Universitat Permanent o preste servici de voluntariat en les activitats de la Incubadora de Valors de la UPUA durant el curs 2024-25.

·         Posseïsca la nacionalitat d'un país participant en el Programa Erasmus+ o de tercers països, i en este cas haurà d'acreditar un permís vàlid per a residir a Espanya durant el període de realització de la mobilitat.

·         Tinga un coneixement de l'idioma propi de l'organització receptora o d'anglés corresponent al nivell B2 segons el Marc europeu comú de referència per a les llengües (MECR). No obstant això, cada institució d'acolliment pot indicar un nivell diferent.

·         No siga beneficiari d'una altra ajuda destinada al mateix objecte.

·         Complisca els requisits anteriors tant en el moment de la sol·licitud com durant el període de realització de la mobilitat

3. Nombre i dotació de les ajudes

Amb la finalitat d'incentivar la participació del professorat extern i el voluntariat de la UPUA en activitats de mobilitat, la UPUA, juntament amb el Vicerectorat de Relacions Internacionals i Cooperació per al Desenrotllament, concedirà:

-       3 ajudes per al professorat extern

-       2 ajudes per al personal voluntari

Cadascuna d'elles dotada amb un màxim de 2.000 €. En cas de no cobrir-se totes les places d'un col·lectiu, podran atorgar-se a l'altre si hi haguera demanda suficient.

4. Finançament

La duració màxima finançada serà de 5 dies per a les activitats d'ensenyament o aprenentatge per observació, i 6 dies per a cursos de formació; en els dos casos se sumaran fins a dos dies per viatge. Els dies concrets en els quals es realitzarà l'activitat es faran constar tant en l'Acord de Mobilitat com en el Certificat d'Estada, sent estos els que s'utilitzen per al càlcul de la quantia a percebre.

Les activitats de mobilitat d'esta convocatòria són finançades pel programa Erasmus+ KA121 de la Comissió Europea, a través del Servici Espanyol per a la Internacionalització de l'Educació (SEPIE).

La dotació de les ajudes s'ajusta a les quantitats reglades per la Comissió Europea en concepte d'ajudes de viatge i individual i, si és el cas, taxes de cursos, conformement als següents criteris:

·          Viatge (anada i tornada): Contribució a les despeses de viatge del personal basada en la distància entre el seu lloc de treball i el lloc en el qual es desenvolupe l'activitat corresponent, segons la quantitat que s'indica a continuació:

- Entre 10 i 99 km.................................. 28 €

- Entre 100 i 499 km ........................... 211 €

- Entre 500 i 1.999 km .......................  309 €

- Entre 2.000 i 2.999 km ...................  395 €

- Entre 3.000 i 3.999 km..................... 580 €

- Entre 4.000 i 7.999 km ................ 1.188 €

- 8.000 km o més.............................. 1.735 €

Per a calcular la distància en quilòmetres des del lloc de treball fins a la ciutat de destí, s'utilitzarà la calculadora de distàncies proposada per la Comissió Europea, que es podrà trobar en el següent enllaç:

<http://ec.europa.eu/programmes/erasmus-plus/tools/distance_en.htm>

·          Ajuda individual: Costos directament relacionats amb l'estada de la persona participant durant l'activitat. Les quantitats diàries dependran del país de destinació (en funció del grup indicat):

Grupo 1: 124 € (Alemanya, Àustria, Bèlgica, Dinamarca, Finlàndia, França, Irlanda, Islàndia, Itàlia, Liechtenstein, Luxemburg, Noruega, Països Baixos i Suècia).

Grupo 2: 110 € (Txèquia, Xipre, Eslovàquia, Eslovènia, Estònia, Grècia, Letònia, Malta, i Portugal).

Grupo 3: 96 € (Bulgària, Croàcia, Hongria, Lituània, Macedònia del Nord, Polònia, Romania, Sèrbia i Turquia).

·         Taxes de cursos: Els participants en la mobilitat la formació de la qual incloga l'assistència a cursos rebran 80€ diaris, fins a un màxim de 480€, en concepte d'abonament de taxes.

5. Activitats i destinacions

La mobilitat inclou accions formatives i d'ensenyament.

Es consideren activitats formatives els esdeveniments de formació (excloent congressos), i períodes d'aprenentatge per observació i intercanvi de bones pràctiques la finalitat de les quals siga la de conéixer el funcionament de la institució sòcia, supervisar l'execució del projecte i formar a la institució sòcia en les labors d'internacionalització.

Es consideren estades d'ensenyament aquelles en les quals els participants impartisquen formació a l'alumnat adult en una organització d'un altre país europeu.

L'activitat requerirà l'acceptació en els centres i institucions educatives d'adults, organismes públics, centres d'investigació i organitzacions de destí d'acolliment. No es requerix que esta institució tinga l'acreditació europea en l'àmbit de l'educació d'adults, encara que és recomanable.

La temàtica de les activitats de mobilitat haurà de ser afí a les tasques que desenrotlla la persona sol·licitant en la UPUA. Les persones aspirants hauran de presentar un Acord de Mobilitat firmat per l'organització d'acolliment.

La data límit de realització de l'activitat haurà de finalitzar abans del 31 de juliol de 2025, supeditant-se l'estada al període negociat per endavant amb la institució sòcia.

6. Termini i procediment de presentació de sol·licituts

6.1.       Termini de presentació

El termini per a sol·licitar l'ajuda s'obrirà a partir de l'endemà de publicar-se en el BOUA fins al 31 de gener de 2025 a les 23.59 hora peninsular.

6.2.       Procediment de presentació

La sol·licitud es formalitzarà a través del formulari publicat en la següent pàgina web: <https://web.ua.es/va/upua/projectes/mobilitat/ka121-voluntariat-2024-25.html>

A l'esmentat formulari s'adjuntarà la següent documentació:

6.1.1.   Acreditació del nivell d'idioma.

6.1.2.   Proposta de l'Acord de Mobilitat que incloga un programa de formació o docència clar i precís acceptat provisionalment per la institució de destí. Si la proposta no estiguera signada per la institució d'acolliment, caldrà adjuntar una carta d'acceptació o e-mail d'invitació que incloga les activitats a realitzar.

L'Acord de Mobilitat proposat per la persona sol·licitant i acceptat per la institució de destinació haurà de respondre als interessos del Programa de Mobilitat presentat per la UPUA, aprovat pel SEPIE per a l'acció KA121, i que figuren en el Annex. Els elements bàsics per a desenvolupar seran: objectius generals de la mobilitat, objectius específics, programa amb dies i activitats a realitzar, i resultats esperats en termes d'experiència o competències addicionals a adquirir.

La presentació de la sol·licitud implica l'acceptació de les bases d'aquesta convocatòria.

7.         Criteris d'adjudicació

L'assignació d'ajudes es realitzarà aplicant els següents criteris.

-     La puntuació final (PF) per a establir l'orde de prelació resultarà de la suma dels apartats del barem (Annex).

PF = A+B+C+D

Només podran participar en el procés d'adjudicació d'ajudes aquelles sol·licituds la valoració de les quals de l'adequació del programa de formació als interessos de la internacionalització de la UPUA siga igual o superior a 5 punts.

-     Tindran prioritat les sol·licituds d'aquelles persones que participen per primera vegada en el marc d'estes accions de mobilitat.

L'acceptació definitiva correspon a la institució de destí.

En cas d'empat, es donarà preferència a qui haja realitzat menys mobilitats. Si el nombre de mobilitats és el mateix, es donarà preferència a qui tinga més antiguitat en la seua vinculació amb la \*UPUA (professorat) o més crèdits cursats (voluntariat). En cas de persistir l'empat, s'utilitzarà l'orde alfabètic del primer cognom de les persones sol·licitants, començant l'ordenació per la lletra "V" d'acord amb el resultat del sorteig a què es referix el Reglament General d'Ingrés del Personal al Servici de l'Administració de l'Estat, publicat en el BOE de 31 de juliol de 2024.

Les persones que no resulten beneficiàries passaran a formar part d'una llista de reserva.

En cas de renúncia, aquesta haurà de presentar-se per escrit a través d'Instància genèrica utilitzant la eAdministració del [UACloud Campus Virtual de la UA](https://autentica.cpd.ua.es/cas/login?service=https://cvnet.cpd.ua.es/uacloud/home/indexVerificado), dirigida a l'UPUA.

Es considerarà que renuncien tàcitament a la mobilitat les persones beneficiàries que no hagen presentat la documentació requerida en els terminis i en les condicions descrites en aquestes bases.

Les renúncies únicament seran ateses i no penalitzaran mentre siguen presentades en el termini establit en la Resolució Provisional.

Si es produeix alguna renúncia, o no s'entrega la documentació en les condicions i el termini previstos, es podrà adjudicar la mobilitat, si escau, a integrants de la llista de reserva.

Si les renúncies es produeixen fora de termini, la persona que renuncie haurà de retornar les ajudes que haja rebut fins a aqueix moment. A més, s'aplicarà una penalització, segons Barem, en la pròxima sol·licitud que realitze.

8.         Òrgan gestor i comissió de valoració

8.1.       Òrgan gestor

L'òrgan gestor de la convocatòria, la direcció de la Universitat Permanent de la Universitat d'Alacant, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència, Secretaria de la UPUA, contacte: [ecrc.uydngjzlrabrj@ci.bc](mailto:iuru.gopvyhetvbymm@ha.xf).

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució, que haurà de ser dictada en els termes previstos legalment.

La persona beneficiària serà responsable dels contactes amb la institució sòcia, de l'organització del programa de formació, de la gestió de la documentació, del transport, de l'allotjament, de l'assegurança d'assistència sanitària, del visat i de qualsevol altre tràmit necessari per a la seua activitat de mobilitat.

8.2.       Comissió de valoració

La comissió de valoració realitzarà l'examen i avaluació de les sol·licituds presentades.

La comissió tindrà la composició següent o, si escau, persones que les sustituïsquen:

Presidència:

Vicerectora de Relacions Internacionals i Cooperació per al Desenvolupament

Secretaria:

Directora de la Universitat Permanent

Vocals:

Coordinador Acadèmic de la Universitat Permanent

Tècnica de Projectes de la Universitat Permanent

Tots i cadascun dels membres integrants de la Comissió de Valoració hauran d'emplenar i signar el document DACI.

9.         Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i el que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/upua/projectes/mobilitat/ka121-voluntariat-2024-25.html>, substituint la notificació a les persones interessades i produint els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 10 dies hàbils a partir de l'endemà de la seua publicació. Transcorregut este termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

La proposta de resolució provisional de les ajudes es publicarà a partir del 10 de febrer de 2025. A partir de l'endemà de la seua publicació, les persones interessades tindran un termini de 10 dies hàbils per a la presentació de les al·legacions que estime pertinents, davant l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

10.      Marc legal i pressupostari

Esta convocatòria amb codi 2025SBV048 que serveix de base reguladora i es troba recollida en la línia de subvenció 2025LS033 del Pla Estratègic de Subvencions 2025-2027 (exercici 2025)de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes per un import màxim de 10.000 € serà sufragada amb càrrec al capítol IV de l'orgànica 32066X6786 del pressupost de la UPUA. L'execució d'esta dotació està supeditada a la disponibilitat pressupostària de la UA. S'aplicaran les retencions de rendes que, si és el cas, establisca la legislació vigent.

11.      Obligació i justificació del beneficiari

11.1.    Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

·         Realitzar l'activitat subvencionada abans del 31 de juliol de 2025.

·         Presentar [formulari de dades personals](https://web.ua.es/va/verano/documentos/2017/formulario-alta-terceros.pdf)

·         Model 145 de retencions fiscals de l'Agència Tributària.

·         Gestionar la compra de bitllets i reserves d'allotjament.

·         Gestionar la pòlissa d'assegurança de viatges per a les contingències exigides pel programa Erasmus+.

·         Tindre actualitzat el document requerit per a l'entrada al país de destinació.

·         Realitzar l'activitat que fonamenta la concessió de l'ajuda en els termes establits en estes bases reguladores i altra normativa d'aplicació.

·         Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

·         Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

11.2.    Justificació de les persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins a un mes després de finalitzada la mobilitat, mitjançant la presentació de:

·         Una memòria final de valoració on constarà l'avaluació de l'estada, l'impacte de l'estada formativa en la internacionalització del seu departament, servici o unitat en la UA i el compromís de transmissió de coneixements i d'experiències adquirides durant l'estada.

·         Factura original de les despeses reals d'allotjament, Si l'allotjament correspon a més d'una persona s'abonarà únicament la part proporcional corresponent a la persona beneficiària. En cap cas es podran superar els imports establits en la normativa de gestió econòmica de la UA per a esta mena de despeses.

·         Factures de despeses de desplaçament.

No es finançaran despeses de cancel·lació ni altres despeses addicionals al marge dels assenyalats en este apartat.

En virtut de l'article 34.4 de Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'establix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 70% de la quantia concedida. El restant 30% serà abonat després de la justificació mitjançant la presentació dels documents requerits en el paràgraf anterior.

L'incompliment per la persona beneficiària de qualsevol dels requisits i obligacions establits en esta convocatòria i bases reguladores, així com en la seua resolució de concessió, podrà donar lloc a la revocació total o parcial de la subvenció i al reintegrament, si és el cas, de les quantitats indegudament percebudes.

12.      Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament recau en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participar en ella.

En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça gsd@ny.nw.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, es troba disponible en el següent enllaç: <https://seuelectronica.ua.es/va/privacidad.html>

13.      Recursos

Contra la convocatòria, les seues bases i quants actes administratius es deriven d'esta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'establix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjuí que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar cap recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

En Alacant, a 10 de gener de 2025

La rectora

PF de signatura, vicerectora de Relacions Internacionals i Cooperació al Desenvolupament

(Resolució de 19 de desembre de 2024)

Rosa María Martínez Espinosa

ANNEX: BAREM

El barem que s'aplicarà a les sol·licituds constarà dels apartats següents:

A. Vinculació a la UPUA

Es valoraran els cursos acadèmics, inclòs l'actual, durant els quals el professor extern o personal voluntari porta realitzant l'activitat en la UPUA.

a. Menys de 5 cursos acadèmics.......................................................................... 1 punt

b. Entre 6 i 10 cursos acadèmics......................................................................... 2 punts

c. Més de 10 cursos acadèmics........................................................................... 3 punts

B. Adequació del programa de formació als interessos de l'UPUA en el seu programa de mobilitat (Mobility Agreement)

a. Objectius generals [1] de la mobilitat........................................................ màx. 2 punts

b. Objectius específicos [2] per al compliment del programa..................... màx. 2 punts

c. Activitats a realitzar.................................................................................. màx. 2 punts

d. Resultats i impacte previst en personal i institucions......................... màx. 2 punts

C. Idioma

En aquelles places amb requisit d'idioma, es valorarà el Nivell del Marc europeu comú de referència per a les Llengües (MECR) acreditat, atesos els següents criteris:

a. 1 nivell MCER superior al exigit.......................................................................... 1 punt

b. 2 nivells MCER superiors al exigit................................................................... 2 punts

c. 3 nivells MCER superiors al exigit................................................................... 3 punts

En cas que en el perfil d'un destí vengen recollits dos o més idiomes diferents, se sumaran les puntuacions, fins a un màxim de 4 punts.

Els documents que es valoraran són exclusivament els acceptats pel Pla d'Acreditació Lingüística del Servei de Llengües.

3. Renúncies

Excepte en els casos de força major degudament justificada, la renúncia a una visita prèviament acceptada es puntuarà negativament en la següent sol·licitud de mobilitat -2 punts.

------------

[1] <https://erasmus-plus.ec.europa.eu/es/programme-guide/part-b/key-action-1/mobility-adult>

[2] La UPUA ha establit com a interessos objectius específics del seu programa de mobilitat els següents: 1) sensibilització sobre la discapacitat i ús de recursos inclusius; 2) reducció de la bretxa digital i ús de les TIC; 3) establiment de ponts entre cultures i països europeus; i 4) lluita contra la discriminació per raons d'edat.





[Carretera Sant Vicent del Raspeig s/n  
03748 Sant Vicent del Raspeig - Alacant  
 Tel. 60 132 0262 - Fax 41 329 2538](https://www.google.es/maps/@07.336344,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12176&trk=tyah&trkInfo=tarId%1W0778592559663%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)